CELEX: 32017R0440
Language: bg
Date: 2017-03-13 00:00:00
Title: Регламент за изпълнение (ЕС) 2017/440 на Комисията от 13 март 2017 година за разрешаване на употребата на препарат от Bacillus amyloliquefaciens (PTA-6507), Bacillus amyloliquefaciens (NRRL B-50013) и Bacillus amyloliquefaciens (NRRL B-50104) като фуражна добавка за пилета за угояване, пилета, отглеждани за кокошки носачки, и видове домашни птици с по-малко стопанско значение, отглеждани за угояване и за носачки (притежател на разрешението Danisco (UK) Ltd., осъществяващ търговска дейност като Danisco Animal Nutrition) (Текст от значение за ЕИП. )

14.3.2017   
               
               
                  BG
               
               
                  Официален вестник на Европейския съюз
               
               
                  L 67/74
               
            РЕГЛАМЕНТ ЗА ИЗПЪЛНЕНИЕ (ЕС) 2017/440 НА КОМИСИЯТА
      от 13 март 2017 година
      за разрешаване на употребата на препарат от Bacillus amyloliquefaciens (PTA-6507), Bacillus amyloliquefaciens (NRRL B-50013) и Bacillus amyloliquefaciens (NRRL B-50104) като фуражна добавка за пилета за угояване, пилета, отглеждани за кокошки носачки, и видове домашни птици с по-малко стопанско значение, отглеждани за угояване и за носачки (притежател на разрешението Danisco (UK) Ltd., осъществяващ търговска дейност като Danisco Animal Nutrition)
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
      като има предвид, че:
      
                  (1)
               
               
                  В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
               
            
                  (2)
               
               
                  В съответствие с член 7 от Регламент (ЕО) № 1831/2003 беше подадено заявление за разрешаване на употребата на препарат от Bacillus amyloliquefaciens (PTA-6507), Bacillus amyloliquefaciens (NRRL B-50013) и Bacillus amyloliquefaciens (NRRL B-50104). Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
               
            
                  (3)
               
               
                  Заявлението се отнася до разрешаването на употребата на препарат от Bacillus amyloliquefaciens (PTA-6507), Bacillus amyloliquefaciens (NRRL B-50013) и Bacillus amyloliquefaciens (NRRL B-50104) като фуражна добавка за пилета за угояване, пилета, отглеждани за кокошки носачки, и видове домашни птици с по-малко стопанско значение, отглеждани за угояване и за носачки, която да бъде класифицирана в категорията „зоотехнически добавки“.
               
            
                  (4)
               
               
                  В становището си от 24 май 2016 г. (2) Европейският орган за безопасност на храните („Органът“) заключи, че при предложените условия на употреба препаратът от Bacillus amyloliquefaciens (PTA-6507), Bacillus amyloliquefaciens (NRRL B-50013) и Bacillus amyloliquefaciens (NRRL B-50104) не се отразява неблагоприятно върху здравето на животните и на човека, нито върху околната среда, както и че може да подобри продуктивността на пилетата за угояване. Това заключение може да се приложи и за употребата на добавката при пилета, отглеждани за кокошки носачки, както и да се екстраполира за видовете птици с по-малко стопанско значение, отглеждани за угояване и за носачки. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
               
            
                  (5)
               
               
                  При оценката на препарата от Bacillus amyloliquefaciens (PTA-6507), Bacillus amyloliquefaciens (NRRL B-50013) и Bacillus amyloliquefaciens (NRRL B-50104) беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.
               
            
                  (6)
               
               
                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
               
            ПРИЕ НАСТОЯЩИЯ РЕГЛАМЕНТ:
      Член 1
      Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „стабилизатори на чревната флора“, като добавка при храненето на животните при спазване на условията, определени в същото приложение.
      Член 2
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 13 март 2017 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 268, 18.10.2003 г., стр. 29.
      
         (2)  EFSA Journal (Бюлетин на ЕОБХ), 2016; 14(6):4505.
      
         ПРИЛОЖЕНИЕ
         
                     Идентификационен номер на добавката
                  
                  
                     Наименование на притежателя на разрешението
                  
                  
                     Добавка
                  
                  
                     Състав, химична формула, описание, метод за анализ
                  
                  
                     Вид или категория на животните
                  
                  
                     Максимална възраст
                  
                  
                     Минимално съдържание
                  
                  
                     Максимално съдържание
                  
                  
                     Други разпоредби
                  
                  
                     Срок на валидност на разрешението
                  
               
                     CFU/kg пълноценен фураж със съдържание на влага 12 %
                  
               
                     
                        Категория: „зоотехнически добавки“. Функционална група: „стабилизатори на чревната флора“.
                     
                  
               
                     4b1827
                  
                  
                     Danisco (UK) Ltd. (осъществяващ търговска дейност като Danisco Animal Nutrition),
                  
                  
                     
                        Bacillus amyloliquefaciens PTA-6507, Bacillus amyloliquefaciens NRRL
                     B-50013 и Bacillus amyloliquefaciens NRRL B-50104
                  
                  
                     
                        Състав на добавката
                     
                     Препарат от Bacillus amyloliquefaciens PTA-6507, Bacillus amyloliquefaciens NRRL
                     B-50013 и Bacillus amyloliquefaciens NRRL B-50104 с минимално съдържание на 2,5 × 109 CFU/g (общо) с минимална бактериална концентрация от 8,3 × 108 за всеки щам/g добавка.
                     В твърдо състояние
                     
                        Характеристика на активното вещество
                     
                     Жизнеспособни спори на Bacillus amyloliquefaciens PTA-6507, Bacillus amyloliquefaciens NRRL
                     B-50013 и Bacillus amyloliquefaciens NRRL B-50104
                     
                        Метод за анализ
                         (1)
                     
                     Идентификация и преброяване на Bacillus amyloliquefaciens PTA-6507, Bacillus amyloliquefaciens NRRL
                     B-50013 и Bacillus amyloliquefaciens NRRL B-50104 във фуражната добавка, премиксите и фуражите
                     
                                 —
                              
                              
                                 Идентификация: пулсова гел електрофореза (PFGE)
                              
                           
                                 —
                              
                              
                                 Преброяване: Метод чрез разстилане върху пластина след топлинна обработка — EN 15784
                              
                           
                  
                     Пилета за угояване
                     Пилета, отглеждани за кокошки носачки
                     Видове домашни птици с по-малко стопанско значение, отглеждани за угояване и за носачки
                  
                  
                     —
                  
                  
                     7,5 × 107
                     
                  
                  
                     —
                  
                  
                     
                                 1.
                              
                              
                                 В упътването за употреба на добавката и премикса се посочват температурата на съхранение, срокът на съхранение и устойчивостта при гранулиране.
                              
                           
                                 2.
                              
                              
                                 Употребата е съвместима с фуражи, съдържащи следните разрешени кокцидиостатици: наразин/никарбазин, мадурамицин амоний, ласалоцид А натрий, салиномицин натрий, монензин натрий, робенидин хидрохлорид, диклазурил, декоквинат, семдурамицин натрий или никарбазин.
                              
                           
                                 3.
                              
                              
                                 За потребителите на добавката и премиксите стопанските субекти в областта на фуражите установяват процедури за безопасна работа и организационни мерки за преодоляване на потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства.
                              
                           
                  
                     3 април 2027 г.
                  
               
            (1)  Подробна информация за методите за анализ може да бъде намерена на следния интернет адрес на референтната лаборатория: https://ec.europa.eu/jrc/en/eurl/feed-additives/evaluation-reports.